Source: https://www.nitrianskepravno.sk/navrh-2017-8-vzn/mid/326398/.html
Timestamp: 2019-09-20 05:57:31+00:00

Document:
VZN č. 8/2017 o nakladaní s komunálnymi odpadmi a s drobnými stavebnými odpadmi na území obce Nitrianske Pravno
Nahradené: 8/2016
o nakladaní s komunálnymi odpadmi a s drobnými stavebnými odpadmi na území obce Nitrianske Pravno
Obecné zastupiteľstvo v Nitrianskom Pravne na základe § 4 ods. 3 písm. f/ a § 6 ods. 1 zákona SNR č. 369/1990 Zb. o obecnom zriadení v znení neskorších predpisov a § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov sa uznieslo na tomto
VZN vymedzuje práva a povinnosti orgánov obce, pôvodcov a držiteľov odpadu v oblasti nakladania s komunálnym odpadom vrátane jeho zberu a prepravy. Podrobnosti o nakladaní sa vzťahujú na zmesový komunálny odpad a drobný stavebný odpad, biologicky rozložiteľný komunálny odpad, biologicky rozložiteľný kuchynský odpad a reštauračný odpad od prevádzkovateľa kuchyne, triedených zložiek komunálnych odpadov najmä elektroodpadov z domácností, odpadov z obalov a odpadov z neobalových výrobkov, použitých prenosných batérií a akumulátorov a automobilových batérií a akumulátorov, veterinárnych liekov a humánnych liekov, jedlých olejov a tukov, objemného odpadu a odpadu z domácnosti s obsahom škodlivých látok. VZN upravuje spôsob nahlasovania nezákonne umiestneného odpadu, podrobnosti prevádzkovania zberného dvora, spôsob zberu drobného stavebného odpadu.
Nebezpečný odpad je odpad, ktorý má aspoň jednu nebezpečnú vlastnosť uvedenú v prílohe osobitného predpisu.
Zberný dvor je zariadenie na zber komunálnych odpadov a drobných stavebných odpadov zriadené obcou alebo združením obcí a prevádzkované obcou, združením obcí alebo osobou, ktorá má uzatvorenú zmluvu s obcou alebo združením obcí na túto činnosť; na prevádzkovanie zberného dvora sa vyžaduje súhlas príslušného orgánu štátnej správy odpadového hospodárstva. Na zbernom dvore môžu fyzické osoby odovzdávať drobný stavebný odpad, objemný odpad a oddelene zbierané zložky komunálneho odpadu v rozsahu triedeného zberu ustanovenom v tomto všeobecne záväznom nariadení.
a) uložiť alebo ponechať komunálny odpad na inom mieste ako na mieste na to určenom v súlade so zákonom a týmto VZN,
b) zneškodniť komunálny odpad alebo zhodnotiť odpad inak ako v súlade so zákonom o odpadoch
c) zneškodniť komunálny odpad ukladaním do povrchových nádrží (napr. jám, odkalísk), vypúšťaním a vhadzovaním do vodného recipienta okrem morí a oceánov,
d) vykonávať bez súhlasu orgánu štátnej správy odpadového hospodárstva alebo v rozpore s ním činnosť, na ktorú sa súhlas vyžaduje,
e) riediť alebo zmiešavať komunálne odpady s cieľom dosiahnuť hraničné hodnoty koncentrácie škodlivých látok,
f) zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa zákona o odpadoch
g) spaľovať komunálny odpad na voľnom priestranstve a vo vykurovacích zariadeniach v domácnostiach,
h) ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená,
i) vykonávať zber oddelene zbieraných zložiek komunálnych odpadov (odpady z obalov a neobalových výrobkov, elektroodpad z domácností, použité batérie a akumulátory) bez zariadenia na zber odpadov osobou, ktorá nespĺňa požiadavky podľa zákona a nemá na túto činnosť uzavretú zmluvu s obcou.
Vykonávať na území obce zber, vrátane mobilného zberu a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy s obcou uzatvorenú aj zmluvu s organizáciou zodpovednosti výrobcov, s ktorou obec uzavrela zmluvu pre prevádzkovanie systému združeného nakladania o odpadmi z obalov a s odpadmi z neobalových výrobkov.
20 01 33 batérie a akumulátory uvedené v 16 06 01, 16 06 02 alebo 16 06 03 a netriedené batérie a akumulátory obsahujúce tieto batérie N
20 01 35 vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné časti N
Náklady na zbernú nádobu na zmesový komunálny odpad znáša občan priamo kúpou zbernej nádoby.
Zber zmesového komunálneho odpadu uskutočňuje podľa harmonogramu zvozu zberová spoločnosť, ktorá má uzatvorenú zmluvu na vykonávanie tejto činnosti s obcou. Harmonogram zvozu je zverejnený v Prílohe č. 1 tohto VZN, na webovom sídle obce Nitr. Pravno, www.nitrianskepravno.sk, v miestnych novinách, miestnym rozhlasom.
b) papiera, tetrapack obalov skla, plastov, kovov (odpady z neobalových výrobkov sa zbierajú spolu s odpadmi z obalov),
c/ šatstvo a textílie
d) použitých prenosných batérií a akumulátorov a automobilových batérií a akumulátorov,
e/ veterinárnych liekov a humanitných liekov, nespotrebovaných zdravotníckych pomôcok
f) jedlých olejov a tukov z domácností,
g) biologicky rozložiteľných odpadov zo záhrad a parkov vrátane odpadu z cintorínov,
h/ biologicky rozložiteľný kuchynský odpad
Triedený zber komunálnych odpadov uskutočňuje podľa harmonogramu zvozu zberová spoločnosť v zmysle popisu triedeného zberu uvedeného v tomto VZN.
Harmonogram zvozu je zverejnený na webovom sídle obce Nitr. Pravno www.nitrianskepravno.sk /v miestnych novinách a miestnym rozhlasom.
f) zabezpečovať vývoz objemného odpadu, drobného stavebného odpadu a biologickyrozložiteľného odpadu v rozsahu a za podmienok uvedených v tomto nariadení,
Občan môže bezplatne odovzdať oddelene zbierané zložky komunálneho odpadu aj na zbernom dvore pri firme KOVO TOP.
Ten, kto vykonáva zber odpadu alebo výkup odpadu od fyzickej osoby, je povinný:
Umiestnenie nádob na zmesový komunálny odpad a nádob na triedený zber
Miesto stáleho i dočasného umiestnenia nádob na odpad pri bytových domoch určí majiteľ /správca, resp. nájomca/ nehnuteľnosti.
- elektroodpadov z domácností
Občania môžu elektroodpad bezplatne odovzdať na zbernom dvore.
Spôsob a podmienky triedeného zberu komunálnych odpadov - papiera, tatrapack,skla, plastov, kovov (odpady z obalov a neobalových výrobkov)
a) zelená pre zložku sklo,
b) červená pre zložku kovy,
Plasty – v rámci triedeného zberu sa zbierajú prostredníctvom vriec. Zber odpadov prostredníctvom vriec zabezpečuje podľa harmonogramu zberu príslušná zberová spoločnosť Spoločnosť Obec Nitr. Pravno s.r.o..
Patria sem: plastové obaly a plastové výrobky ako číre a farebné fólie, tašky, vrecká, vedrá a fľaštičky od kozmetických a čistiacich prípravkov, vrecká od mlieka, prepravky fliaš, fľaše od nápojov, sirupov, rastlinných olejov, obaly od sladkostí, tégliky od jogurtov a rôzne plastové nádobky a hračky, penový polystyrén, poháriky z automatov a iné plastové nádobky,vodoinštalačné a elektroinštalačné rúrky, obaly kozmetických výrobkov, plastové okná a pod.
Kovy v rámci triedeného zberu sa zbierajú prostredníctvom 1100 l nádob. Zber odpadov prostredníctvom nádob zabezpečuje podľa harmonogramu zberu príslušná zberová spoločnosť.
Sklo - v rámci triedeného zberu sa zbierajú prostredníctvom 1100 l nádob na sklo určených rozmiestnených po obci. Zber odpadov prostredníctvom nádob zabezpečuje podľa harmonogramu zberu príslušná zberová spoločnosť Spoločnosť Obec N. Pravno s.r.o..
Papier a viacvrstvové kombinované materiály – v rámci triedeného zberu sa zbierajú prostredníctvom vriec. Zber odpadov prostredníctvom vriec zabezpečuje podľa harmonogramu zberu príslušná zberová spoločnosť spoločnosť Spoločnosť Obec N. Prarvno s.r.o..
Patria sem: noviny, časopisy, zošity, knihy, listy, kancelársky papier, papierové vrecká, lepenka, krabice z tvrdého papiera, kartón, obálky, letáky, katalógy, telefónne zoznamy, plagáty, pohľadnice, zakladače, baliaci a krepový papier, papierový obal, viacvrstvové kombinované materiály a pod., viacvrstvové obaly od mlieka, smotany a iných mliečnych výrobkov, ovocných štiav a džúsov, vína, avivážnych prostriedkov.
Spoločné zberné nádoby
Obec využíva spoločné zberné nádoby na zber komodít sklo a kovy pričom vyzbierané zložky musia byť následne roztriedené.
Harmonogram zvozu jednotlivých triedených zložiek je zverejnený v Prílohe č. 1 tohto VZN, na webovom sídle obce Nitrianske Pravno – www.nitrianskepravno.sk, v miestnych novinách a /rozhlasom.
Zakazuje sa odovzdať papier, plasty, kovy a sklo iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou a aj zmluvu s príslušnou organizáciou zodpovednosti výrobcov.
Spôsob a podmienky triedeného zberu komunálnych odpadov – použitých batérií a akumulátorov
Občania môžu použité batérie a akumulátory bezplatne odovzdať na zbernom dvore, ktorý obec vopred vyhlási na webovom sídle obce Nitrianske Pravno v miestnych novinách, rozhlasom Prostredníctvom mobilného zberu môžu občania na vopred vyhlásenom mieste v stanovený deň bezplatne odovzdať použité batérie a akumulátory do pristavenej zbernej nádoby.
Spôsob a podmienky triedeného zberu komunálnych odpadov – jedlých olejov a tukov z domácností
Odpad je vyvážaný priebežne podľa potreby z priestorov sídla Spoločnosti Obec Nitr. Pravno s.r.o. Jeho prepravu a zneškodňovanie zabezpečuje výhradne spoločnosť, s ktorou má obec uzatvorenú zmluvu.
Zhromažďovanie odpadu sa uskutočňuje počas celého roka v priestoroch Spoločnosti Obec Nitr. Pravno s.r.o. Oleje a tuky sa odovzdávajú v plastových fľašiach /PET/ s funkčným uzáverom, ktoré si občania zabezpečujú samostatne, kde vonku pri vstupe do kancelárie bude vyhradený priestor na uskladnenie fliaš so starým spáleným olejom a tukmi.
Je zakázané ukladať bioodpad zo záhrad a parkov do zberných nádob na komunálny odpad na iné miesta než na to určené alebo ho spaľovať.
Obec v súlade s § 81 ods. 7 písm. b) bod 1 zákona zabezpečuje vykonávanie triedeného zberu biologicky rozložiteľných kuchynských odpadov okrem tých, ktorých pôvodcom je fyzická osoba – podnikateľ a právnická osoba, ktorá prevádzkuje zariadenie spoločného stravovania.
Obec v súlade s § 81 ods. 7 písm. b) bod 3 zabezpečuje vykonávanie triedeného zberu biologicky rozložiteľných odpadov zo záhrad a parkov vrátane odpadu z cintorínov.
Na účel zabezpečenia triedeného zberu biologicky rozložiteľných odpadov zo záhrad podľa § 81 ods. 7 písm. b) bod 3 zákona, obec zabezpečí zberné miesta kde budú tento odpad občania dovážať a následne bude tieto zberné miesta obec vyprázdňovať.
Na účel zabezpečenia triedeného zberu biologicky rozložiteľného kuchynského odpadu podľa § 81 ods. 7 písm. b) bod 1 zákona, obec zabezpečí zberové kapacity - , v jednotkách objemu, dostupné pre každého obyvateľa obce počas jedného kalendárneho roka s minimálnym objemom 250 litrov. Tieto zberové kapacity sú získané súčinom objemu dostupných zberných nádob a frekvencie ich odvozu, ktorá musí byť najmenej jedenkrát za 14 dní. Ak zberové kapacity nie sú postačujúce, obec zabezpečí ich navýšenie pridaním ďalších zberných nádob alebo zvýšením frekvencie ich odvozu.
Obec vedie evidenciu o množstve biologicky rozložiteľného komunálneho odpadu v obci. Údaje o množstve a nakladaní vytriedeného biologicky rozložiteľného komunálneho odpadu uvádza v hláseniach pre Štatistický úrad SR.
Obec umožňuje obyvateľom ako pôvodcom odpadu vlastné kompostovanie biologicky rozložiteľných odpadov za podmienky, že kompostovanie vykonávajú v súlade s ustanoveniami tohto nariadenia a podmienkami dohody o kompostovaní, uzavretej podľa odseku 14. Každý, kto chce v obci kompostovať vlastný odpad, musí obci preukázať, že zabezpečil všetky vyžadované podmienky.
Kompostovať možno: kvety, trávu, lístie, drevený odpad zo strihania a orezávania krovín a stromov, vypletú burinu, pozberové zvyšky z pestovania, zhnité ovocie a zeleninu, piliny, drevnú štiepku, hobliny, drevný popol, šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupiny z orecha, vlasy, chlpy, potraviny po záručnej dobe alebo inak zhodnotené.
Nakladanie s biologicky rozložiteľným kuchynským a reštauračným odpadom od prevádzkovateľa kuchyne
Zakazuje sa prevádzkovateľovi kuchyne zbaviť sa použitých jedlých olejov a tukov vypúšťaním do kanalizácie.
Spôsob zberu objemného odpadu
Obec zabezpečuje zber a prepravu objemného odpadu na zbernom dvore podľa potreby najmenej 1 krát do mesiaca, zber a prepravu objemového odpadu v obci spôsobom odvozu priamo z domácností aj na zbernom dvore.
Obecný úrad zabezpečuje informovanosť obyvateľov o zbere objemného odpadu vopred osobitným oznamom, pričom využije všetky možnosti informačného systému obce na webovom sídle obce Nitr. Pravno – www.nitrianskkepravno.sk, v miestnych novinách a rozhlasom.
Spôsob zberu odpadu s obsahom škodlivín
(odpadové motorové a mazacie oleje, farbivá, chemikálie a iné nebezpečné odpady)
Obec zabezpečuje zber a prepravu oddelene zbieraných zložiek komunálneho odpadu z domácností s obsahom škodlivých látok na zbernom dvore.
Obecný úrad zabezpečuje informovanosť obyvateľov o zbere nebezpečného odpadu vopred osobitným oznamom, pričom využije všetky možnosti informačného systému obce - na webovom sídle obce Nitr. Pravno - www.nitrianskkepravno.sk v miestnych novinách, rozhlasom.
Spôsob zberu drobného stavebného odpadu
Poplatok za zber DSO je zahrnutý v poplatku za komunálny odpad.
Občania môžu drobný stavebný odpad odovzdať v zbernom dvore v množstve 1m3/osobu a rok.
Zakazuje sa ukladať drobný stavebný odpad do nádob/vriec na zmesový komunálny odpad alebo vedľa nich (do priestoru vyhradeného miesta pre nádoby/vrecia).
- čisté a suché šatstvo (všetky druhy odevov, prikrývky, deky, posteľná bielizeň),
- topánky (topánky iba v pároch, nezničené)
Zber textilu, odevov a obuvi prebieha celoročne do označených špeciálnych kontajnerov, ktoré sú umiestnené na území obce. Pravidelne sa textil vrecovým systémom zberu zbiera priamo z domácností 1 krát mesačne.
Kontajnery sú vlastníctvom zmluvného partnera obce, ktorý zodpovedá za ich údržbu a vyprázdňovanie.
Interval vývozov kontajnerov na šatstvo je podľa potreby.
Spôsob zberu kalu zo septikov a žúmp
Zneškodňovanie kalov zo septikov (vrátane žúmp) prebieha v čistiarniach odpadových vôd s ktorou má oprávnená osoba podpísanú zmluvu.
Zberný dvor je umiestnený v oplotenom areáli obce v lokalite priemyselnej zóny. Je prevádzkovaný Spoločnosťou Obec Nitr. Prano s.r.o., ktorá má uzatvorenú zmluvu s obcou.
Fyzická osoba, ktorá je poplatníkom v obci môže bezplatne odovzdať oddelene zbierané zložky komunálneho odpadu na zbernom dvore obce.
Odovzdanie oddelene zbieranej zložky komunálneho odpadu na zbernom dvore inou osobou ako uvedenou v odseku 2 nie je možné.
Na zbernom dvore môžu fyzické osoby odovzdávať drobný stavebný odpad, objemný odpad, komunálny odpad z domácností s obsahom škodlivých látok a oddelene zbierané zložky komunálneho odpadu v rozsahu triedeného zberu ustanovenom v tomto všeobecne záväznom nariadení.
Zberný dvor nie je oprávnený odoberať odpadové pneumatiky. Občania sú povinní pneumatiky bezplatne odovzdať priamo distribútorovi pneumatík bez podmienky viazania na kúpu novej pneumatiky. Najbližšie miesto pre občanov, kde môžu bezplatne odovzdať odpadové pneumatiky, je vo firme KELLY TRANS Nitr. Pravno.
Výšku miestneho poplatku za množstvový zber drobných stavebných odpadov určí obec vo všeobecne záväznom nariadení.
Odvoz odpadov zo zberného dvora zabezpečuje spoločnosť, ktorá má na tento účel uzavretú zmluvu s obcou. Odvoz sa uskutočňuje v intervale podľa potreby.
Obec vo veciach štátnej správy odpadového hospodárstva:
Oznámiť umiestnenie odpadu na nehnuteľnosti, ktoré je v rozpore so zákonom (ďalej len „nezákonné umiestnenie odpadu“) môže akákoľvek fyzická osoba alebo právnická osoba Okresnému úradu v Prievidzi, Odbor starostlivosti o životné prostredie alebo obci, v ktorej územnom obvode sa táto nehnuteľnosť nachádza.
Pokiaľ fyzická alebo právnická osoba zistí nezákonné umiestnenie odpadu v územnom obvode obce, oznámi túto skutočnosť obci písomne na adresu obecného úradu telefonicky na čísle 046/5447510 kl. 28.
Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť príslušnému orgánu štátnej správy odpadového hospodárstva – Okresný úrad Prievidza, Odbor starostlivosti o životné prostredie.
a) uloží odpad na iné miesto než na miesto určené obcou [§ 13 písm. a) zákona o odpadoch],
b) uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená [§ 81 ods. 6 písm. a) zákona o odpadoch],
c) zhodnocuje alebo zneškodňuje odpad v rozpore so zákonom [§ 13 písm. b) zákona o odpadoch],
Toto VZN č. 8/2017 schválilo obecné zastupiteľstvo na svojom zasadnutí dňa 14. 12. 2017 uznesením …...
Týmto VZN sa ruší a nahrádza všeobecne záväzné nariadenie obce č. 8/2016 zo dňa …...o nakladaní s komunálnymi odpadmi a s drobnými stavebnými odpadmi.
Toto VZN nadobúda účinnosť pätnástym dňom odo dňa jeho vyvesenia dňa 1. 1. 2018.
V obci Nitrianske Pravno dňa 14.12.2017
HARMONOGRAM ZVOZU ZMESOVÉHO KOMUNÁLNEHO ODPADU
- k a ž d ý t ý ž d e ň
HARMONOGRAM ZVOZU TRIEDENÝCH ZLOŽIEK
Plasty - vyvážajú sa každý prvý štvrtok v mesiaci z každej domácnosti
Textil - vyvážajú sa každý druhý štvrtok v mesiaci z každej domácnosti
Papier - vyvážajú sa každý tretí štvrtok v mesiaci z každej domácnosti
Veľkoobjemový odpad - vyvážajú sa každý štvrtý štvrtok „ /po nahlásení/
Sklo a kovy sa zbierajú do 1100 l kontajnerov rozmiestnených po obci a tieto sa vyprázdňujú podľa potreby.
Biologicky rozložiteľný odpad občania sústreďujú na zberných miestach do tzv. ohradníkov rozmiestnených po obci a tieto sú podľa potreby vyprázdňované zbernou spoločnosťou.
Ostatné triedené zložky odpadov môžu občania počas pracovných dní doviezť na zberný dvor.
(440.2 kB)VZN 8_2017 o nakladaní s odpadom.pdf
Zverejnené 28.11.2017 -Spravca-
Aktualizované 26.11.2018 -Spravca-

References: § 4
 § 6
 § 81
 § 81
 § 81
 § 81
 § 81